Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Francúzsko, Štrasburg   	
Organizátor:	Rada Európy (Program Pestalozzi)  	
Termín:	19. – 24. 10. 2015	
Účel:	Vzdelávacia aktivita Evaluation and assessment of transversal attitudes, skills and knowledge (Evalvácia a hodnotenie transverzálnych postojov, zručností a znalostí)	
Rokovací jazyk:	Anglický, francúzsky jazyk  	
	
Rámcový program
19. 10. 2015 – cesta Bratislava – Štrasburg 
20. 10. – 23. 10. 2015 – vzdelávacia aktivita 
24. 10. 2015 – cesta Štrasburg – Bratislava

Stručný priebeh	
Vzdelávacia aktivita Evaluation and assessment of transversal attitudes, skills and knowledge bola súčasťou programu Rady Európy - Pestalozzi ako vzdelávanie zamerané na problematiku evalvácie a hodnotenia transverzálnych postojov, zručností a znalostí (ďalej i TASKs). Hlavným cieľom aktivity bolo poukázať na dôležitosť rozvoja TASKs, ich evalváciu a hodnotenie v praxi, vrátane metodológie a nástrojov evalvácie a hodnotenia. Koordinátorkou vzdelávacej aktivity bola Višnja Rajić, pedagogickou konzultantkou Pascale Mompoint Gaillard a facilitátormi Ildikó Lázár a Eusébio André Machado.  

Hlavné body vzdelávacej aktivity:  
1.	Oboznámenie sa s kontextom práce jednotlivých účastníkov, procesmi výučby a hodnotenia v ich praxi, problematikou hodnotenia
2.	Potreba spoločného koncepčného rámca pokiaľ ide o hodnotenia a evalváciu, ako používať koncepčný rámec v dennej praxi hodnotenia a evalvácie
3.	Zmysel vzdelávania v súčasnej spoločnosti zdôrazňujúci potrebu osobného rozvoja každého žiaka i učiteľa a rozvoj transverzálnych postojov, zručností a znalostí, ktoré sú potrebné pre aktívnu účasť v demokratickej spoločnosti 
4.	Hodnoty a ciele Rady Európy a ich prepojenie na vzdelávaciu prax v kontexte jednotlivých účastníkov 
5.	Oboznámenie sa s komponentmi TASKs, aktivitami v príručke TASKs for democracy a rôznymi spôsobmi implementácie TASKs
6.	Formatívne hodnotenie a nástroje hodnotenia 
7.	Tvorba akčného plánu, jasný a explicitný písomný prejav 
8.	Dôležitosť spätnej väzby v procese výučby a podpora procesu učenia sa prostredníctvom spätnej väzby
9.	Predstavenie on-line komunity praxe – platforma Pestalozzi
	
Odporúčania a závery	
Program Pestalozzi je programom Rady Európy zameraný na profesijný rozvoj pedagogických zamestnancov s cieľom zefektívniť ich metodologické a didaktické postupy v rámci celoživotného vzdelávania. Do programu sa môžu zapojiť signatárske krajiny Európskeho kultúrneho dohovoru, medzi ktoré patrí aj Slovenská republika.
Vzdelávacia aktivita Evaluation and assessment of transversal attitudes, skills and knowledge poukázala na kľúčové hodnoty Rady Európy a programu Pestalozzi v oblasti vzdelávania. Účastníci boli oboznámení so zdrojmi programu Pestalozzi, nástrojmi hodnotenia, bol im poskytnutý priestor na prezentáciu a príklady dobrej praxe v oblasti hodnotenia a evalvácie. Zároveň boli vedení k práci s transverzálnymi postojmi, zručnosťami a znalosťami vo výchovno-vzdelávacom procese a dôležitosti rozvoja TASKs. 
Odporúčame podporovať rozvoj transverzálnych postojov, zručností a znalostí vo výchovno-vzdelávacom procese. 	
Očakávaný prínos	
Absolvovanie vzdelávacej aktivity prispelo k podpore profesijného rozvoja v oblasti transverzálnych postojov, zručností a znalostí vo výchovno-vzdelávacom procese a implementácie TASKs pri aktivitách vo výchovno-vzdelávacom procese, ako aj v osobnom a spoločenskom živote. Informácie nadobudnuté počas vzdelávacej aktivity môžu prispieť k podpore prípravy rôznych materiálov pre učiteľov. Prínosom je i zapojenie sa do on-line komunity praxe programu Pestalozzi, siete odborníkov v oblasti vzdelávania a možnosť naďalej pokračovať v rozvíjaní kompetencií a spolupráce.  	
Prehľad prinesenej dokumentácie a miesto jej uloženia	
Príručka TASKs for democracy so 60 aktivitami zameranými na učenie sa a hodnotenie transverzálnych postojov, zručností a znalostí je dostupná v elektronickej forme na webovom sídle Rady Európy – program Pestalozzi: 
http://www.coe.int/t/dg4/education/pestalozzi/Source/Documentation/Pestalozzi4_EN.pdf 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová	
Dátum: 30. 10. 2015	
Správu schválil: Mgr. Petra Fridrichová, PhD., riaditeľka ŠPÚ